open-index/open-wikipedia-markdown huggingface dataset:
PLISSIT-modellen

**PLISSIT**-modellen er en sexologisk intervesjonsmodell, lansert av Jack Annon, som gir en oversikt over hvem som har behov og interesse av sexologiske intervensjonstilbud. I tillegg gir modellen føringer for hvilken kompetanse man trenger å besitte for å utføre ulike sexologiske intervensjoner med de ulike behov forskjellige pasientgrupper kan ha. Modellen er utformet med ulike nivåer som en pyramide, der det laveste og nederste nivået betegner den gruppen pasienter som trenger den minst omfattende behandlingen og hvor behandleren trenger minst kompetanse for å være kompetent til å behandle problemene. Nivåene i modellen (nedenfra og opp) er som følger:

* **P(ermission)**, står for *tillatelse* og innebærer at pasienten skal få lov til og aksept for at det er greit å ta opp og diskutere sensitive og intime seksuelle tema med behandleren for slik å eventuelt kunne avklare hvilke behov for intervensjon som er nødvendig for pasienten. I tillegg skal det å ta opp temaet gi et signal om at seksualitet er en normal del av livet til alle mennesker i alle livssituasjoner.
* **L(imited) I(nformation)**, står for *begrenset informasjon* og innebærer at man skal tilby adekvat informasjon gjennom generell psykoedukasjon slik at pasienten i størst mulig grad får svar på sine bekymringer og utfordringer.
* **S(pecific) S(uggestions)**, står for *spesifikk rådgiving* og innebærer at behandleren skal tilpasse informasjon og behandlingdtiltak spesielt til den enkelte pasient. Herunder kommer en mulighet for å tilby behandling i form av medisiner og hjelpemidler.
* **I(ntensive) T(herapy)**, står for *intensiv terapi* og innebærer å behandle alvorlige sexologiske problemer som for eksempel alvorlige relasjonsskader, overgrepsproblematikk og trans-problemstillinger. For å behandle seksuelle problemer som krever intensiv terapi bør man være ekspert i sexologi.

## Referanser
Valiollah Seif

**Valiollah Seif** (, født 1952) er en iransk økonom, som siden september 2013 har vært sentralbanksjef for Irans sentralbank. 

## Utdanning og yrkeskarriere
Seif har utdanning innen regnskap fra Allameh Tabatabaei Universitetet, der han også er professor. 

Han har bakgrunn fra banknæringen, og har vært direktør og styreformann i flere iranske banker; Mellat Bank (1990–1992), Saderat Bank (1992–1995), Sepah Bank (1995–2000), Future Bank of Bahrain (2001–2003) og Karafarin Bank (2010–2013). Han var også *president* i Bank Melli Iran fra 2003 til 2007. 

Den 2. september 2013 ble han offisielt utnevnt til sentralbanksjef for Irans sentralbank, etter at han ble innstilt av styret, og godkjent av president Hassan Rouhani. Hans hovedutfordring som sentralbanksjef ventes å være å få senket inflasjonen, som lå på ca. 40 % p.a. i 2012-13

Han er også visepresident i Det Internasjonale Handelskammer (International Chamber of Commerce). 

## Referanser
Sør-Sudans herrelandslag i fotball

**Sør-Sudans herrelandslag i fotball** er det nasjonale fotballandslaget til innlandsstaten Sør-Sudan, som ligger i Øst-Afrika. Landslaget administreres av det nasjonale fotballforbundet South Sudan Football Association (SSFA), som ble opprettet i 2011 og som ble en del av FIFA og CAF i 2012. Laget har aldri kvalifisert seg til hverken et VM-sluttspill eller et Afrikamesterskap.

## Historie
Laget spilte sin første offisielle landskamp hjemme mot  den 10. juli 2012, en kamp som endte 2–2. Sør-Sudan ble tatt inn som fullverdig medlem av FIFA under deres kongress i mai 2012 som organisasjonens medlem nummer 209. På grunn av at Sør-Sudan per 2013 ikke har fått muligheten til å kvalifisere seg til hverken et sluttspill i Verdensmesterskap eller i Afrikamesterskap, regnes de derfor for å være et av verdens svakere lag i henhold til FIFAs verdensranking.

## Verdensmesterskapet i fotball
* 2011 uavhengighet fra Sudan anerkjent
* 2014 – *Deltok ikke i kvalifisering*
* 2018 til  2022 – *Deltok ikke i kvalifisering*

## Afrikamesterskapet i fotball
* 1957 til 2013 – *Deltok ikke i kvalifisering*
* 2015 til 2019 – *Ikke kvalifisert*

## Kjente spillere
* Goma Genaro Awad
* Miskeen Emmanuel
* Richard Gastin Lado
* James Moga

## Referanser


## Eksterne lenker
* Sør-Sudans profil hos FIFA.com
Lars Sundt

**Lars Sundt**, og kjent som **Lorenzo Sundt** (født 28. februar 1839 i Farsund, død 18. januar 1933 i Santiago de Chile) var en norsk gruveingeniør og geolog.

Sundt tok eksamen artium i 1858 og eksamen philosofikum i 1859, og ble utdannet ved Universitetet i Christiania og fikk tittelen *Candidatus Mineralogiæ* i 1867.
 
Etter et par år ved Kongsberg sølvverk fikk han tilbud fra den danske generalkonsulen i Valparaiso om å overta bestyrelsen av et nytt kobberverk i Chañaral i Chile. Han godtok dette i november 1870, og inngikk en treårskontrakt.

Han reiste i desember 1870, og ankom Valparaiso i begynnelsen av 1871. Etter å ha arbeidet ved forskjellige andre kobber- og sølvgruver i Chile, ble han ansatt som disponent i 1878 ved de store Corocoro-kobbergruvene i Bolivia, som tilhørte et chilensk gruveselskap. I 1880 reiste han tilbake til Chile på grunn av salpeterkrigen (stillehavskrigen) mellom Peru, Bolivia og Chile.

Sundt var en av pionérene i kartlegging av mineralforekomster i Nord-Chile. Han reiste sammen med geologen Francisco San Roman i Nord-Chile, etter oppdrag fra den chilenske regjering, for å foreta studier innen hydrografi, topografi, geologi og mineralogi. Arbeidet ble gjennomført mellom 1883 og 1885. Han skrev flere verk, der det mest omfattende var *Estudios Jeologicos i Topograficos del Desierto i Puna de Atacama* Vol.I, 1909
og Vol.II, 1911.

I Chile ble han kjent som Don Lorenzo Sundt. Han medvirket gjennom flere år i det vitenskapelige tidsskriftet *Boletin Minero*.

Sundt publiserte i 1921 sitt største verk, *Det bolivianske høylands store innsjøers historie*.

## Referanser


## Kilder
* Kilde:*1.- Finne-Grønn,S.H. (1916). Den vestlandske slegt SUNDT. Christiana. Det Mallingske Bogtrykkeri.*
Filosofiåret 1633

**Filosofiåret 1633** er en oversikt over hendelser, utgivelser og personer med tilknytning til filosofi i 1633.

## Hendelser
* 13. februar – Galileo Galilei ankommer Roma og må stå til rette for Inkvisisjonen.
*Galileos lære fordømmes, og han dømmes til husarrest.

## Publikasjoner

## Fødsler
*Wespazjan Kochowski, polsk historiker, filosof og poet (død 1700)

## Dødsfall
*14. november – William Ames, engelsk filosof (født 1576)


Fil:Wespazjan.jpg|Wespazjan Kochowski 1633-1700
Fil:William Ames.jpg|William Ames 1576-1633
Møinichen

**Møinichen** (også *von Møinichen* og *à Møinichen*) er en norsk slekt. Til slekten hørte blant andre finansminister Erik Røring Møinichen.

## Kjente navnebærere
* Erik Røring Møinichen, finansminister
* Jacob Møinichen, embetsmann

## Litteratur
* Moe, Johan Schak: Møinichen : stamtavle bygget paa de Møinichenske slegtebøger Bergen, 1914.
Filosofiåret 1577

**Filosofiåret 1577** er en oversikt over hendelser, utgivelser og personer med tilknytning til filosofi i 1577.

## Hendelser

## Publikasjoner

## Fødsler
*3. oktober - Fortunio Liceti, italiensk lege, filosof og naturviter (død 1657)

## Dødsfall


Fil:Portret van wetenschapper Fortunio Liceti Fortunius Licetus Genuensis (titel op object), RP-P-1906-2276.jpg|Fortunio Liceti 1577-1657
Filosofiåret 1610

**Filosofiåret 1610** er en oversikt over hendelser, utgivelser og personer med tilknytning til filosofi i 1610.

## Hendelser

## Publikasjoner

## Fødsler
*24. september – Huang Zongxi, kinesisk naturalist, politisk teoretiker, filosof og soldat i overgangstiden mellom Mingdynastiet og Qing-dynastiet (død 1695)
*Bonaventura Baron, irsk teolog, filosof, lærer og forfatter (død 1696)

## Dødsfall
*Nikola Vitov Gučetić, kroatisk filosof og vitenskapelig forfatter (født 1549)


Fil:Huang Zong-Xi.jpg|Huang Zongxi(1610-1695)
Fil:Bonaventura Baron.jpg|Bonaventura Baron(1610-1696)
Fil:Nikola Vitov Gucetic.gif|Nikola Vitov Gučetić(1549-1610)
Oniticellini

* se systematisk inndeling

**Oniticellini** er en gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Små til middelsstore, blanke gjødselbiller. Mange arter har metalliske farger, andre har livlige fargetegninger, ofte i rødt eller gult og svart. Mange arter har en eller annen form for horn på hodet og/eller pronotum. Pronotum kan være uthulet foran. Dekkvingene har gjerne dype lengdefurer.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Gruppen er vidt utbredt i varme områder av verden, blant annet finnes det mange arter på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Oniticellini d'Orbugny, 1916
******* Slekten *[[Afrodrepanus]]* Krikken, 2009 - 2 arter, noen ganger plassert i Onitini
******* Slekten *[[Anoplodrepanus]]* Simonis, 1981 - 2 arter
******* Slekten *[[Attavicinus]]* Philips & Bell, 2008 - én art
******* Slekten *[[Clypeodrepanus]]* Krikken, 2009 - 3 arter
******* Slekten *[[Cyptochirus]]* Lesne, 1900 - 4 arter
******* Slekten *[[Drepanocerus]]* Kirby, 1828 - 4 arter
******* Slekten *[[Drepanoplatynus]]* Boucomont, 1921 - én art
******* Slekten *[[Eodrepanus]]* Barbero, Palestrini & Roggero, 2009  - 9 arter
******* Slekten *[[Euoniticellus]]* Janssens, 1953 - 14 arter
******* Slekten *[[Eurysternus]]* Dalman, 1824 - 52 arter
******* Slekten *[[Helictopleurus]]* d'Orbigny, 1915 - ca. 80 arter, Madagaskar
******* Slekten *[[Heterosyphus]]* Paulian, 1975 - én art
******* Slekten *[[Ixodina]]* Roth, 1851 - 8 arter
******* Slekten *[[Latodrepanus]]* Krikken, 2009 - 6 arter
******* Slekten *[[Liatongus]]* Reitter, 1893 - 46 arter
******* Slekten *[[Nitiocellus]]* Branco, 2010 - 2 arter
******* Slekten *[[Oniticellus]]* Audinet-Serville, 1825 - 12 arter
******* Slekten *[[Paroniticellus]]* Balthasar, 1963 - én art
******* Slekten *[[Scaptocnemis]]* Péringuey, 1901 - én art
******* Slekten *[[Sinodrepanus]]* Simonis, 1985 - 8 arter
******* Slekten *[[Tibiodrepanus]]* Krikken, 2009 - 7 arter
******* Slekten *[[Tiniocellus]]* Péringuey, 1901 - 5 arter
******* Slekten *[[Tragiscus]]* Klug, 1855 - én art
******* Slekten *[[Yvescambefortius]]* Ochi & Kon, 1996 - én art

## Eksterne lenker
* 
* Fauna Europaea Web Service Version 2.4 (2011) Utbredelsesdatabase over europeiske dyr
Dobbeltkryss

**Dobbeltkryss** () er innen musikknotasjon et fortegn som brukes for å markere at etterfølgende toner som har kryss fra før skal heves ett kromatisk trinn. Virkningen av dobbeltkrysset varer bare fram til første etterfølgende taktstrek eller innenfor en bindebue.

## Kilder
* Benestad, Finn: *Musikklære*, Tano A/S (1983), ISBN 82-518-2126-6
Svartluemarekatt

**Svartluemarekatt** (*Cercopithecus lhoesti*) eller **L'Hoests marekatt** er en apeart. Den er utbredt i sentrale deler av Afrika: østlige deler av Kongo, Rwanda, Burundi og vestlige Uganda. Slater, som beskrev arten, gav den navn etter François L'Hoëst, direktøren for dyrehagen i Antwerpen.

Arten har kort, mørk brun pels, med et distinkt kastanjerødt felt over ryggen, slik at buken er mørkere enn ryggen. Ansiktet er mørkt med en lysere grå mustasje, men kinnskjegget er tydelig hvitt og dominerende mot den ellers mørke pelsen. Svarluemarekatten er en ganske liten apeart. De er omkring 27cm fra snute til halerot, med en hale på 39cm, klart lengre enn kroppen. Halen er ganske tynn, og bæres med en tydelig krok på enden. Hannene veier rundt 6kg, hunnene rundt 3,5kg. Ungene fødes med full pels og øynene åpne.

## Litteratur

* 

## Eksterne lenker
* 
*
Ny-avantgarden i politisk 1970-talls kunst

**Ny-avantgarden i politisk 1970-talls kunst** er betegnelsen på den nye politisk ideologiske kunsten på 1960–70-tallet, i motsetning til historiske avantgarden fra starten av 1900-tallet.

Morten Krohg var en eksponent for denne kunsten i Norge og skal ha sagt :

:*«Det mer eller mindre ideologiske formspråk blir en del av den nye avantgarden (…) Man ønsker en ny sosial og realistisk kunst, en kunst alle forstår på likt grunnlag».*

Med dette mente man at kunsten skulle virke så sterkt at den kunne bygge bro mellom folk og eliten i samfunnet. Kunsten skulle peke på løsninger og vise sosialismen som det rette alternativet . Arbeidsfolket skulle stå fram som seirende og ikke lidende, bilde skulle formidle en positiv holdning, skape forventning og håp . Håpet skulle hjelpe folk til å holde motet oppe i påvente av den store politiske omveltningen. Omsorg skulle bli vist i bildespråket samtidig som et politisk problem var i fokus .

## Referanser

* 

* 

*
Filosofiåret 1655

**Filosofiåret 1655** er en oversikt over hendelser, utgivelser og personer med tilknytning til filosofi i 1655.

## Hendelser
* Thomas Stanley starter på *History of Philosophy*.

## Publiseringer

## Fødsler
* 1. januar - Christian Thomasius, tysk jurist og filosof (død 1728)
* 19. september – Johannes Luyts, nederlandsk matematiker, filosof, astronom og fysiker (død 1721)

## Dødsfall
* 28. juli - Cyrano de Bergerac, fransk filosof, forfatter og dramatiker (født 1619)
* 16. oktober – Joseph Salomo Delmedigo, greskjødisk lege, astronom, matematiker, filosof og rabbiner (født 1591)
* 24. oktober – Pierre Gassendi, fransk filosof, matematiker og naturviter (født 1592)
* Francesco Pona, italiensk lege, filosof, poet og forfatter (født 1595)
* Kocc Barma Fall, senegalesisk filosof (født 1586)


Fil:Christian Thomasius.jpg|Christian Thomasius(1655-1728)
Fil:Johann Luyts.jpg|Johannes Luyts(1655-1721)
Fil:Savinien_de_Cyrano_de_Bergerac.JPG|Cyrano de Bergerac(1619-1655)
Fil:Delmedigo.jpg|Joseph Salomo Delmedigo(1591-1655)
Fil:PierreGassendi.jpg|Pierre Gassendi(1592-1655)


## Se også
*Filosofi på 1600-tallet
Johann Erdmann Hummel

**Johann Erdmann Hummel** (født 11. september 1769, død 26. oktober 1852) var en tysk maler, opprinnelig fra Kassel. Han studerte ved Kunsthochschule Kassel fra 1780 til 1792. Fra 1792 til 1799 bodde han i Roma, hvor han ble venner med andre tyske landskapsmalere som motsatte seg den gjeldende klassiske stil som blant annet Anton Raphael Mengs sto for. I hans verk fra denne perioden har han primært konsentrert seg på mytologiske emner. 

I 1799 returnerte han kort til Kassel, derfra flyttet han til Berlin, hvor han ble for resten av sitt liv, bortsett fra noen få korte reiser. Han arbeidet der som illustratør, blant annet en serie graveringer til en biografi om Martin Luther og malte av og til portretter. I 1809 ble han professor ved  Akademie der Künste og underviste i perspektiv, optikk og arkitektur.

## Referanser


## Eksterne lenker
* Om Hummel, av Hans-Joachim Beeskow (tysk)
* Om Hummel, fra nettstedet 19thcenturyart-facos.com (engelsk)
Gnålodden

**Gnålodden** er en odde i Hornsund på sørsiden av Wedel Jarlsberg Land på Spitsbergen på Svalbard. Den danner grensen mellom Burgerbukta i øst og Sofiebogen i vest, under fjellmassivet Sofiekammen. Punktet ligger for øvrig omtrent midt mellom Isbjørnhamna og Adriabukta.  

Her ble det i den norske fangstperioden i mellomkrigstiden oppført en bistasjon (under hovedstasjonen i Hyttevika) ytterst på odden, antakelig av Henrik Wallum men også med bruk av bl.a Anders Sæterdal. Området inngikk i Fagstfelt 3 (Nordre Hornsund) og hytta ble tidvis kalt «Fuglefjell». Det var en vannkilde 100 meter fra hytta. 

## Referanser


## Eksterne lenker
* Stedets oppslag i Stadnamn på Svalbard (med kart) - Norsk polarinstitutt.
* Kart fra den polske forskningsstasjonen
* Cruisehåndboka, informasjon og kart 
* Norsk fangsthytte, beskrivelse i Riksantikvarens kulturminnesøk.
Rakhmaninov (krater)

**Rakhmaninov**,  *Rachmaninoff*, er et nedslagskrater på Merkur, oppkalt etter den russiske pianisten og komponisten Sergej Rakhmaninov (1873–1943). Krateret er 290&nbsp;km i diameter.
Hyttevika

**Hyttevika** er ei bukt på sørvestsiden av Sør-Spitsbergen, nordvest for Hornsund. Den ligger sørvest i Wedel Jarlsberg Land, innenfor Dunøyane, og under Gullichsenfjellet. Bukta er lang og smal, og avgrenses i nord mot Nottinghambukta av Kvartsittodden, og i sør mot Steinvika av Sæterdalsneset. Det er Dunøysundet som avgrenser bukta i vest mot Dunøyane og havet.

Her ble det i den norske fangstperioden i mellomkrigstiden oppført en hovedstasjon av en ekspedisjon som Claus Andersen sendte ut. Hytta het «Claus Anderen-hytta» og ble oppført i 1907 som den første norske fangststasjonen i Hornsund-området. Området inngikk i Fangstfelt 3 (Nordre Hornsund). A.K. Orvin besøkte hytta i august 1936. Den har vært brukt av mange fangstfolk, som blant andre Wanny Woldstad.

Sør for Hyttevika, på den såkalte Russepynten som avslutter Steinvika mot sør, ligger en hustuft etter en russisk pomorhytte.

Sysselmesteren på Svalbard fører utvidet oppsyn og vedlikehold av anlegget, som inngår i de 50 mest prioriterte kulturminnene på Svalbard.

## Referanser


## Eksterne lenker
* Stedets oppslag i Stadnamn på Svalbard (med kart) - Norsk polarinstitutt.
* Norsk fangststasjon, beskrivelse i Riksantikvarens kulturminnesøk.
Filosofiåret 1428

**Filosofiåret 1428** er en oversikt over hendelser, utgivelser og personer med tilknytning til filosofi i 1428.

## Hendelser

## Publikasjoner

## Fødsler
*Julius Pomponius Laetus (Giulio Pomponio Leto), italiensk humanist (død )
*Chen Baisha, Kinas mest kjente konfucianske høylærde, diktere og kalligrafer på Mingdynastiets tid (død 1500)
*Ch'en Hsien-chang, (død 1500)

## Dødsfall
*John Beston, engelsk teologisk forfatter, teolog og filosof (ukjent fødselsår)
Claus Andersen (kjøpmann)

**Claus Andersen** (født 16. mars 1859 i Voss, død 1911 i Tromsø) var en norsk kjøpmann, gullsmed, utreder, pelshandler og fangstleder. Han startet forretning i Tromsø i 1889 med salg av samisk og nordnorsk kunsthåndverk av ben, gull og pelsverk, og utrustet senere flere overvintringsekspedisjoner til Svalbard i de første tiårene av 1900-tallet. Han etablerte blant annet fangsthytter på Sørkappøya, i Hyttevika langt sør på Spitsbergen i 1907, og en på Krosspynten i Wijdefjorden langt nord i 1910.

Andersen var en av de mest produktive utrederne i første del av den norske fangstperioden og stod bak en rekke overvintringsekspedisjoner.

## Referanser


## Eksterne lenker
* Overvintringsfangst, *Universitetet i Tromsø* 2010. Besøkt 23. oktober 2013.
* Claus Andersen - folketelling for Tromsø 1910.
Filosofiåret 1697

**Filosofiåret 1697** er en oversikt over hendelser, utgivelser og personer med tilknytning til filosofi i 1697.

## Hendelser

## Publiseringer

## Fødsler
*12. mai – Ludwig Philipp Thümmig, tysk filosof og professor (død 1728)

## Dødsfall
*15. september – Valentin Alberti, tysk filosof og teolog (født 1635)
*11. oktober – Stefano degli Angeli, italiensk matematiker og filosof (født 1623)
*ca. 1697 – Gilbert Clerke, engelsk matematiker, naturfilosof og teologisk forfatter (født 1626)





## Se også
*Filosofi på 1600-tallet
*Opplysningstiden
Norges ambassade i Ottawa

**Norges ambassade i Ottawa** er en norsk utenriksstasjon. Den huser den norske ambassadør til Canada og stab.  Denne ambassaden har adresse Royal Norwegian Embassy 150 Metcalfe Street, suite 1300 Ottawa, ON K2P 1P1.

Norges representasjon i Canada ble i 1942 hevet til legasjon, stasjonert i Montréal. Første minister i Canada ble Daniel Steen som allerede hadde vært generalkonsul i Montréal siden 1934. På slutten av 1940-tallet ble den flyttet til hovedstaden Ottawa.
*1942–1953 Daniel Steen
*1953–1955 Erling Sundt Bent
*1955–1959 Arne Christian Gunneng
*1959–1961 Frithjof Halvdan Jacobsen
*1961–1966 Adolf Bredo Stabell
*1966–1972 Torfinn Oftedal
*1972–1975 Asbjørn Skarstein
*1975–1978 Knut Hedemann
*1979–1983 Petter Graver
*1983–1987 Per Martin Ølberg
*1987–1992 Jan Edmund Nyheim
*1992–1996 Bjørn Inge Kristvik
*1996–1999 Johan Ludvik Løvald
*2000–2005 Ingvard Havnen
*2005–2009 Tor Berntin Næss
*2009–2012 Else Berit Eikeland
*2012–2016 Mona Elisabeth Brøther
*2016–2020 Anne Kari Hansen Ovind
*2020–2023 Jon Elvedal Fredriksen
*2023– Trine Jøranli Eskedal

## Referanser


## Eksterne lenker
*
Hans Christian Bræin

**Hans Christian Bræin** (født 6. januar 1948 i Oslo) er en norsk klarinettist, kammermusiker og professor.

## Familiebakgrunn
Bræin tilhører en av Norges eldste musikerslekter med røtter i Fåberg i Gudbrandsdalen. Han er sønn av komponisten Edvard Fliflet Bræin og Karen Bræin som i en årrekke var  sjefsekretær ved Den norske opera. Hans søster Anne er cellist i Kristiansand symfoniorkester, og hans datter Ditte Bræin er profesjonell sanger med ansettelse i Det norske solistkor ved siden av solistisk virksomhet.

## Utdannelse og karrière
Hans Chr. Bræin valgte tidlig klarinetten som instrument og studerte med soloklarinettist Monica Riefling i Oslo og professor Tage Scharff ved Det kongelige danske musikkonservatorium i København.

I 1974 vant han prøvespillet om stillingen som alternerende soloklarinettist i Oslo Filharmoniske Orkester hvor han spilte fra 1974 til 1980 da han flyttet til Esbjerg og ble musiker i Esbjerg Ensemble. I 1990 kom han tilbake til Norge og ble knyttet til Norges musikkhøgskole som førsteamanuensis i klarinett og kammermusikk. I årene 1993–1995 var han også tilsatt som alternerende soloklarinettist i Oslo-Filharmonien, og han er den eneste soloblåseren i orkestrets historie som har vært ansatt i to tidsperioder med mange år mellom periodene. Han fikk senere opprykk til professor ved Norges musikkhøgskole hvor han var en høyt skattet ressurs til han fratrådte  i 2013. 

Bræin har i en årrekke vært soloklarinettist i det prosjektbaserte Det norske kammerorkester, og han har vært en meget aktiv solist og kammermusiker. Blant de mange plateinnspillinger nevnes hans kritikerroste innspilling av Johannes Brahms' samtlige verk for klarinett.
Bræin har også spilt i Oslo-Filharmoniens Blåsesolister, Oslo Sinfonietta og Cikada ensemble.

Han har hatt stor betydning for utdanning av unge klarinettister i Norge. Mange utenlandske studenter har søkt studiet ved Norges musikkhøgskole nettopp for å få ham som lærer, og han er ofte dommer ved internasjonale klarinettkonkurranser som for eksempel Carl Nielsen-konkurransen i Odense.

## Eksterne lenker
* 
*
Gymnopleurini

* se systematisk inndeling

**Gymnopleurini** er en gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore, kraftige, langbeinte skarabider. Kroppen er ofte metallisk farget, men kan ha mange ulike farger. Disse artene har vanligvis ikke påfallende horn eller utvekster på hode og pronotum. Hodet er mer eller mindre skovlformet. Kroppen er høyt hvelvet, overflaten gjerne noe ujevn, ofte med kraftig punktering. Frambeina har brede legger med tenner på yttersiden og sterkt reduserte tarser (føtter), godt tilpasset graving. På mellom- og bakbeina er leggene lange og krumme, uten store tenner.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Gruppen er vidt utbredt i Afrika og Asia, fire arter forekommer også i det sørlige Europa.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Gymnopleurini Lacordaire, 1856
******* Slekten *[[Allogymnopleurus]]* Janssens, 1940 - 20 arter
******* Slekten *[[Garreta]]* Janssens, 1940 - 21 arter, Afrika
******* Slekten *[[Gymnopleurus]]* Illiger, 1803 - 58 arter, Afrika, Asia og Europa. 4 arter i Europa.
******* Slekten *[[Paragymnopleurus]]* Shipp, 1897 - 13 arter

## Eksterne lenker
* 
* Fauna Europaea Web Service Version 2.4 (2011) Utbredelsesdatabase over europeiske dyr
Ystespade

**Ystespade** er en spade til å røre i ystekjelen eller ystegryta ved koking av ost. Ystespader er laget av tre. De har et langt, rett skaft med et flatt blad i enden. Tverrenden på bladet kan være svakt avrundet slik at det passer til bunnen av ystekaret. Ved røring blir ostespaden utsatt for sterk slitasje. Tverrenden av bladet kan derfor ofte være forsterket med et beslag av kobber eller jern, og det har også vært brukt ystespader der hele bladet er laget av metall.

Noen synonymer: brimsleiv, myssmørspade, myssmørstav,ostespade, primrører, primsleiv, primspade, rørespade, spøtu

Jf. Ystesleiv

## Litteratur
* Gudheim, Helge (2013): *Kinning, bresting og ysting i Valdres sett i norsk og internasjonal samanheng.* ISBN 978-82-999264-0-9
* Østby, Jon Birger (1984): *Nomenklatur for melkestell. Med tegninger av Torill Sand.* Oslo

## Eksterne lenker

* Se ystespader i DigitaltMuseum
Eucraniini

* se systematisk inndeling

**Eucraniini** er en gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned. De finnes bare i et begrenset område i Argentina.

## Utseende
Middelsstore, kraftige, langbeinte, mattsvarte skarabider. Alle artene bortsett fra én mangler flygevinger, og dekkvingene er nokså små (mye smalere enn pronotum) og hvelvede. Hodet er bredt, med to fremstående tenner på forkanten, disse kan bli ganske lange. Pronotum er stort og bredt, ofte med ulike slags opp- eller utstående utvekster eller horn.

## Levevis
Som andre gjødselgravere (Scarabaeinae) har disse artene larver som lever av møkk, men de er uvanlige ved at de lever i svært tørre områder og er spesialiserte på å leve av små, tørre møkk-kuler fra ulike ørkendyr. Billene løper omkring på de to bakerste beinparene, tilsynelatende tilfeldig i sik-sak, og plukker opp møkk-kuler som de måtte finne ved hjelp av frambeina.
Større møkk-kuler kan de transportere ved å skubbe dem framover med hodet, men de ruller dem ikke baklengs som de fleste andre møkkskarabider. Møkka transporteres til en gang som billene har gravd ut, der hunnen legger egg på den når den er gravd ned.

## Utbredelse
Gruppen har en ganske begrenset utbredelse i tørre, høytliggende områder i det vestlige Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Eucraniini Brullé, 1837
******* Slekten *[[Anomiopsoides]]* Blackwelder, 1944  - 5 arter
******* Slekten *[[Ennearabdus]]* Lansberge, 1874 - bare én art
******* Slekten *[[Eucranium]]* Brullé, 1837 - 6 arter
******* Slekten *[[Glyphoderus]]* Westwood, 1838 - 3 arter

## Kilder
* Nettside om Eucraniini fra Nebraska State University http://museum.unl.edu/research/entomology/SBSAAL/Eucraniini/project.html

## Eksterne lenker
* 
* Fauna Europaea Web Service Version 2.4 (2011) Utbredelsesdatabase over europeiske dyr
Smørskje

**Smørskje** er et redskap til å bearbeide, pakke og glatte smør med, til å ta opp smør med, til å dekorere smør med eller til å trille smørkuler med. Smørskjeer er laget av tre. De har et ovalt skjeformet blad, ofte med rifler langs den ene siden, eller ha et flatt rektangulært blad med riflet overside eller rifler i tverrenden.

Noen synonymer. smørsleiv, smørspade, smørspose, smørspode, smørspon, spaskei

Jf. Smørspade

## Litteratur

* Østby, Jon Birger (1984): *Nomenklatur for melkestell. Med tegninger av Torill Sand.* Oslo

## Eksterne lenker
* Se smørskjeer i DigitaltMuseum
Filosofiåret 1664

**Filosofiåret 1664** er en oversikt over hendelser, utgivelser og personer med tilknytning til filosofi i 1664.

## Hendelser

## Publiseringer
* Marin Cureau de La Chambre : 
** *Recueil des épistres, lettres et préfaces de de La Chambre* (1664) utgitt av Pierre Cureau de La Chambre.
** *Le Système de l'âme* (1664). utgitt på nytt : Fayard, Paris, 2004.

* Johann Clauberg :  ''Johannis Claubergiis Physica'', Amsterdam, 1664.

* Géraud de Cordemoy : *Discours de l’action des corps* (1664).

* René Descartes :  *[[Traité du monde et de la lumière]]*, 1632-1633, utgitt posthumt i 1664 AT XI

* André Graindorge :  *Traité de la nature du feu, de la lumière et des couleurs*, Caen, 1664, in-4°.

* Antoine Legrand :  *Physica*, Amsterdam, 1664, in-4°

## Fødsler
*15. juni – Jean Meslier, fransk presbyter og filosof (død 1729)

## Dødsfall
* 10. januar – Antoon Sanders, flamsk poet, filosof, teolog og historiker (født 1586)
* David de Rodon, fransk filosof og calvinistisk teolog  (født ca. 1600)
* ca. 1664 – Richard Overton, engelsk pamflettmaker og medlem av Levellere (født ca. 1599)


Fil:Meslier.jpg|Jean Meslier(1664-1729)
Smørstøter

**Smørstøter** er et redskap til å presse sammen smør med. Dette ble gjort for å fjerne luftblærer som kunne medvirke til å forringe smørets smak og utseende. Smørstøtere ble brukt når smøret skulle legges i en ambar eller et annet kar for oppbevaring og transport. De er laget av tre og har et langt rett skaft med en rund klubbe i enden.

## Litteratur
* Støren, Kr. (1914): *Melkebruket.* [Artikkel i *Landbruksboken, bd. 2, del II sp. 817-1006.*] Kristiania.
* Østby, Jon Birger (1984): *Nomenklatur for melkestell. Med tegninger av Torill Sand.* Oslo
Filosofiåret 1635

**Filosofiåret 1635** er en oversikt over hendelser, utgivelser og personer med tilknytning til filosofi i 1635.

## Hendelser

## Publikasjoner

## Fødsler
*28. juli - Robert Hooke, engelsk naturfilosof (født 1703)
*3. november – Johann Sturm, tysk filosof (død 1703)
*15. desember – Valentin Alberti, tysk filosof og teolog (død 1697)

## Dødsfall
*Giulio Pace, italiensk jurist og filosof (født 1550)
*Abraham Cohen de Herrera, portugisisk teolog og filosof (født 1570)


Fil:13 Portrait of Robert Hooke.JPG|Robert Hooke 1635-1703
Fil:Johann Christoph Sturm.jpg|Johann Sturm 1635-1703
Erstatning

**Erstatning** er en økonomisk godtgjørelse for påført skade eller økonomisk tap. «Erstatning» er et juridisk faguttrykk som benyttes i blant annet kontraktsretten og erstatningsretten.
Daniel Steen

**Daniel Dominic Steen** (født 12. juli 1883 i Kristiania, død 26. august 1958) var en norsk diplomat og ambassadør.

Han var sønn av kjøpmann Daniel Steen (1830–1895) og Thora Marie Schjødt (1849–1924).  Etter examen artium 1901 og cand.jur. 1906 ble han attaché ved legasjonen i London i 1910 og legasjonen i Paris 1911, før han tok et år som sekretær i UD 1912. I 1915 var han sekretær ved legasjonen i Washington, så visekonsul og chargé d'affaires ved legasjonen i Havanna 1916–1918. Han giftet seg i 1918 i Havanna med den Paris-fødte konsuldatter Madeleine Catherine Lucchetti (1891–1960). I tiden 1919–1920 var han konsul, legasjonssekretær og chargé d'affaires ved legasjonen i Buenos Aires.  Etter ett år som byråsjef i Utenriksdepartementet i 1920, var han tilbake i Washington som legasjonsråd 1921–1925 og ditto i London 1926. Fra 1934 var han generalkonsul i Montréal, konsulatet hevet til legasjon i 1942.  Steen var norsk sendemann til Canada fra 1942, etterhvert relokert til Norges ambassade i Ottawa på slutten av 1940-tallet.  Han fikk St. Olavs Orden i 1946. Kona fikk også en St. Olavs Orden i 1946 for sitt virke i Canada under krigen, hun ledet den norske avdeling av Røde Kors i landet, og var i 1954 en av bare 45 norske kvinner med St. Olav.  Han fikk avskjed fra Ottawa i 1953.

## Referanser
Stettekolle

**Stettekolle** er et kar som er brukt til å vaske og salt nykjernet smør i og til å samle opp myse mens osten står i press i ostekolla. Stettekoller kan også ha vært brukt til å vaske opp i. Stettekoller er laget av tre. De er lagget og har rundt eller ovalt tverrsnitt. Tre av stavene er forlenget som føtter, og stettekollene har gjerne et tappehull med tretapp i siden nede ved bunnen.

Noen synonymer: Ostesteite, smørask, smørholk, smørkolle, smørkrakk, smørpynter, vaskebal, vaskekolle, ystbal, ystestette

## Litteratur

* Østby, Jon Birger (1984): *Nomenklatur for melkestell. Med tegninger av Torill Sand.* Oslo

## Eksterne lenker
* Se stettekoller i DigitaltMuseum
Koda

**Koda** (fra italiensk: *coda* («hale»), flertall *code*] er et tillegg på slutten av en komposisjon som runder av denne, som eksempelvis kan være en fuge, sats fra en sonate eller lignende.

I en koda blir det gjerne benyttet motiver fra komposisjonen, men kan også inneholde nytt materiale.

## Eksterne lenker

*
Norges ambassade i Mexico by

**Norges ambassade i Mexico by** er en utenriksstasjon som huser Norges ambassadør til Mexico med stab. Ambassaden holder i 2013 til i Avenida Virreyes 1460 i Lomas de Chapultepec i Mexico by.

Norge etablerte diplomatiske forbindelser med Mexico i 1906 og i 1910 ble en sendemann stasjonert i Mexico by. Norge anerkjente president Álvaro Obregóns regjering i starten av 1922.

*1910–1920 Michael Strøm Lie
*1922–1924 Waldemar Eckell
*1938–1947 Hans Heinrich Theodor Fay
*1947–1961 Rolf Asbjørn Christensen
*1961–1966 Ernest Krogh-Hansen
*1966–1969 Eigil Andreas Nygaard
*1969–1975 Sven Brun Ebbell
*1975–1979 Thorleif Lintrup Paus
*1979–1985 Jan Arvesen
*1985–1989 John Egil Grieg
*1989–1992 Beate Mo Alvegård
*1992–1995 Rolf Olaf Berg
*1995–1999 Kristen Christensen
*1999–2002 Bjørnar S. Utheim
*2002–2005 Helge Skaara
*2005–2009 Knut Solem
*2009–2013 Arne Aasheim
*2013–2017 Merethe Neergard
*2017–2021 Rut Krüger Giverin
*2021– Ragnhild Imerslund

## Referanser


## Eksterne lenker
* ambassadens hjemmeside
Avsavnsrente

**Avsavnsrente** er en rentegodtgjørelse utmålt etter prinsipper for erstatning og kan gjøre seg gjeldende for pengekrav som kreditor er ukjent med, og som det derfor kan ta tid før det blir beregnet forsinkelsesrente for kravet.

Avsavnsrente må beregnes etter vanlige utmålingsprinsipper for erstatning, og vil derfor ikke settes til forsinkelsesrenten, men til det tap som kreditor har hatt ved at han ikke har fått disponere pengene. Hvis et bestemt tap ikke kan påvises vil vanligvis bankens innskuddsrente bli brukt.

Avsavnsrente krever ingen konkret hjemmel i loven, men kan tilkjennes etter alminnelige erstatningsprinsipper.

Senere rettsutvikling har også gått i retning av å åpne for å tilkjenne avsavnsrenter også utenfor prinsipper for erstatning. Her åpnes det for at avsavnsrenter kan tilkjennes på grunnlag av en konkret rimelighetsvurdering.

## Referanser
Polmak (kommune)

**Polmak**, (NO-2026), er en tidligere kommune i Øst-Finnmark som ble opprettet den 1. januar 1903 ved delingingen av Næsseby kommune. Ved opprettelsen hadde Polmak 450 innbyggere og et areal på  kvadratkilometer. Administrasjonssenteret var grenda Polmak, hvor også Polmak kirke ligger.

Kommunens landområder tilsvarer sognet Polmak, eller det som nå (2013) utgjør delområde Polmak (med unntak av Tana bru) i Tana kommune. Den 1. januar 1964 ble Polmak slått sammen med Tana kommune.

## Befolkningsutvikling
Folkemengde oppgitt for Polmak kommune ved folketellinger mellom 1900 og 1960, og estimert folketall ved kommunesammenslåingen i 1964:

Kilde: Folketellinger fra Statistisk sentralbyrå.

## Noter


## Referanser
Norges ambassade i Havanna

**Norges ambassade i Havanna** er en norsk utenriksstasjon som huser Norges ambassadør til Cuba. Dens adresse i 2013 er Calle 30 #315, e/ 3ra y 5ta Avenida, Miramar, Playa, Ciudad de La Habana, Cuba. Etter unionsoppløsningen gjorde fiske og shipping at Cuba var et av de første land Norge etablerte seg i.
*1906–1910 Jørgen Brunchorst var generalkonsul fra 1906 og fra 1908 ministerresident for de mellomamerikanske stater
*1910–1920 Michael Strøm Lie til Mexico med Havanna og resten av Mellom-Amerika som sideakkreditering
*1943–1945 Alfred Danielsen sendemann i Havanna og Mellom-Amerika
*1945–1949 Olaf Alfred Tostrup 
*1949–1958 Einar Bredal Lødrup
*1958–1964 Harald Juell (ambassadør fra 1961)
*1964–1966 Lars Geelmuyden Onsager
Stasjonen ble lagt ned i 1966 og ansvaret flyttet til Norges ambassade i Mexico D.F.. 
*1966–1969 Eigil Andreas Nygaard fra Mexico
*1969–1975 Sven Brun Ebbell fra Mexico
*1975–1979 Thorleif Lintrup Paus fra Mexico
*1979–1985 Jan Arvesen fra Mexico
*1985–1989 John Egil Grieg fra Mexico
*1989–1992 Beate Mo Alvegård fra Mexico
*1992–1995 Rolf Olaf Berg fra Mexico
*1995–1999 Kristen Christensen fra Mexico
Den ble gjenåpnet i 2001, under ledelse av Johan Christopher Vibe som var både ambassaderåd og chargé d'affaires frem til 2005 da Jan Tore Holvik overtok. I 2009 ble den oppgradert til ambassade og vi sendte igjen ambassadør
*2009–2010 Jan Tore Holvik
*2010–2016 John Petter Opdahl
*2016–2020 Ingrid Mollestad
*2020– Beate Stirø

## Referanser


## Eksterne lenker
* Ambassadens nettsted
Jorge Cham

**Jorge Gabriel Cham** er en panamansk tegneserieskaper med doktorgrad i robotteknologi, mest kjent for tegneserien Piled Higher and Deeper, også kjent som *PhD Comics*. Cham bor i USA, hvor han started PhD Comics mens han studerte på Stanford University.

Jorge Cham fullførte sin Bachelorgrad i mekaniske fag ved Georgia Tech i 1997, og tok sin master (1999) og doktorgrad (2003) ved Stanford.

Som tegneserieforfatter har Cham gitt ut fem bøker, to filmer *The PHD Movie* 1 og 2, og har vært utgitt i over 50 aviser samt på seriens egne nettsider. Cham har besøkt over 80 universiteter for å tale om å være tegneserieskaper, om doktorgradsstudenters bekymringer og om mytene rundt *procrastination*, de gode sidene ved somling og avsporinger. Han var også med på å produsere animasjonsserien Elinor Wonders Why.

## Referanser


## Eksterne lenker
* 
* 
*  phdcomics.com
Michael Strøm Lie

**Michael Strøm Lie** (født 20. desember 1862 i Kongsvinger, død 9. juli 1934) var en norsk diplomat.

Han var sønn av forfatteren Jonas Lie (1833–1908) og Thomasine Lie (1833–1907). To av brødrene ble forfatter, nemlig han Mons Lie (1864–1931) og han Erik Lie (1868–1943). I 1897 giftet han seg med Maggie Annie Plahte (1863–1955) som var dattera til kjøpmann Frithjof M. Plahte som var fetter av både faren Jonas og moren Thomasine.

Etter examen artium 1883 og Den Militære Høiskole 1890 startet han en karriere i Ingeniørvåpenet som kulminerte i 1916 da han ble oberstløytnant. I 1893 fikk han et elektroteknisk stipend som brakte ham til Amerika, og 1896–1897 var han med militært stipend til Frankrike og Sveits. Det var Lie som i 1901 fikk startet Urskog fort som sto ferdig rundt 1904.

Lie var militærkonsulent i Stockholm 1902–1903, militærattaché i Berlin 1904–1905, i 1905 forfremmet til chargé d'affaires og i 1906 til legasjonsråd ved legasjonen i Berlin. Fra 1910 til 1920 var han minister ved legasjonen i Mexico med Havanna som sideakkreditering.  Han var deretter et år minister ved Roma-legasjonen 1921. Han avsluttet som minister ved legasjonen i Madrid 1921–1927. 

Michæl Strøm Lie var kommandør av 1. klasse av St. Olavs Orden.

## Utgivelser
* 

## Referanser
FOB

**Free On Board**, forkortet **FOB**, (*fritt om bord*) er en vanlig klausul i kjøpskontrakter. Den bygger på at selger må laste varene om bord i på det skip kjøperen angir. Ansvaret og risikoen for varene overføres kjøper i det øyeblikk varene er om bord i skipet. Selgeren må eksportklarere varene. For internasjonale kjøp er FOB fastlagt i Incoterms.
Capitulum

**Capitulum ** er et latinsk ord som har flere betydninger:
* Kurv (blomsterstand), en blomsterstand med mange små enkeltblomster på en kort opprett eller horisontal blomsterakse. Vanlig i kurvplantefamilien.
* Torvmosenes topp, hvor nye grener er samlet tett sammen.
* Leddhode, en rundaktig fortykkelse i enden av visse knokler.
Walter Reed National Military Medical Center

**Walter Reed National Military Medical Center**, tidligere kalt **National Naval Medical Center** og på folkemunne kalt **Bethesda Naval Hospital**, er et militærsykehus i Bethesda i Maryland. Sykehuset ble grunnlagt 11. november 1940 som et lasarett for U.S. Navy.

## Referanser


## Eksterne lenker
*
Camp Smith

**Camp Smith** er en fangsthytte ved Snatcherpynten vest i Recherchefjorden på sørsiden av Bellsund i Wedel Jarlsberg Land på Spitsbergen, Svalbard. Fangsthytta som ligger øst for Renardbreen, kalles også «Gjæverhuset» etter konsul Johs Gjæver som reise den i 1904. Den var antakelig anlagt for privat bruk, men senere kjøpt av Northern Exploration Company (NEC) og oppkalt etter den britiske bankdirektøren Dudley Smith.

Anlegget inngikk i det som utgjorde Fagstfelt 4 (Calypsofeltet). Hytta ble videre brukt til norsk pelsdyrfangst i tiden før andre verdenskrig. 

Like sør for hytta ligger en hvalfangststasjon fra 1600-tallet, og en del gravfelt.

## Referanser


## Eksterne lenker
* Camp Smith, hyttas beskrivelse i Riksantikvaren kulturminnesøk.
Asbestodden

**Asbestodden** er en odde og et slettelavland helt innerst i Recherchefjorden, i den vestre fjordbotnen kalt Vestervågen, nord i Wedel Jarlsberg Land på Spitsbergen, Svalbard. Odden ligger rett nord for, og under det massive Observatoriefjellet (576 m) som skiller Chamberlindalen i vest fra Recherchebreen i øst (breen munner ut i Fagerbukta øst for Asbestodden). I vest ligger øya Reinholmen ute i Vestervågen. Landformen går i ett med **Rubypynten** umiddelbart i øst som er en forlengelse av Asbestodden, hvor altså Vestervågen og Fagerbukta avgrenser dette samlede utspringet.

Odden har navn etter mineralet asbest som finnes utvinnbart her.

På Asbestodden ligger flere kulturminner. Camp Asbestos var en hytte som ble bygd for Northern Exploration Company (NEC) i 1921 av konsul Carl Sæther fra Tromsø. Den var sommerbygd og forsvant relativt raskt, mens et hus fra 1918 tilhørende konkurrenten A/S Kulspids fortsatt stod relativt intakt så sent som på 1960-tallet. I årene 1918–1922 var det hard strid mellom de to selskapene om rettighetene til asbestforekomsten her.

Like sør for hytta ligger en hvalfangststasjon fra 1600-tallet, og en del gravfelt. Det var engelske hvalfangere som etablerte seg i dette området.

## Referanser


## Eksterne lenker
* Stedets oppslag i *Stedsnavn på Svalbard*, Norsk polarinstitutt.
* Camp Asbestos, hyttas beskrivelse i Riksantikvaren kulturminnesøk.
* Kulspids-huset, beskrivelse i Riksantikvarens kulturminnesøk.
* Asbestgruve, beskrivelse i Riksantikvarens kulturminnesøk.
Condictio indebiti

**Condictio indebiti** er en sivilrettslig regel med utspring i romerretten om at tilbakebetaling kan kreves når en ytelse har blitt ytt uten at det har foreligget en rettslig forpliktelse. Vilkårene er at yteren må ha vært uforpliktet (*indebitum solutum*) og at vedkommende må ha en unnskyldelig villfarelse (*solutio per errorem*).

Læren om condictio indebiti gjelder i norsk rett  som en rettslig standard på ulovfestet grunnlag. Regelen får ikke ubetinget anvendelse, men anvendes etter en helhetlig rimelighets- og rettferdighetsvurdering hvor reelle hensyn utgjør en sentral rolle. Det er spesielt to motstående hensyn som er fremtredende: *Oppgjørshensynet*, som er hensynet til at mottakere av et pengebeløp skal kunne innrette seg etter at oppgjøret er endelig, og *korreksjonshensynet*, som er hensynet til at utbetalingen skyldes en feil og at feil i alminnelighet bør korrigeres.

## Referanser
Filosofiåret 1723

**Filosofiåret 1723** er en oversikt over hendelser, utgivelser og personer med tilknytning til filosofi i 1723.

## Hendelser
*Den rasjonalistisk filosof Christian Wolff blir forvist fra Preussen for ateisme og fatalisme (vendte tilbake i 1740).

## Publikasjoner

## Fødsler
*23. februar – Richard Price, britisk predikant og moralfilosof (død 1791)
*30. april – Mathurin-Jacques Brisson, fransk zoolog og naturfilosof (død 1806)
*5. juni (døpt) – Adam Smith, skotsk moralfilosof og økonom (død 1790)
*20. juni – Adam Ferguson, skotsk sosiolog og filosof (død 1816)
*21. november – Étienne Noël Damilaville, fransk filosof og ensyklopedist (død 1768)
*8. desember – Paul Henri Thiry d'Holbach, tysk filosof og ensyklopedist (død 1789)

## Dødsfall
*4. mai – François Poullain de La Barre, fransk filosof og forfatter (født 1647)
*21. august – Dimitrie Cantemir, rumensk hærfører, filosof, historiker, komponist og geograf (født 1673) 


Fil:Richard Price.jpg|Richard Price1723-1791
Fil:Brisson Mathurin Jacques 1723-1806.png|Mathurin-Jacques Brisson1723-1806
Fil:AdamSmith.jpg|Adam Smith1723-1790
Fil:ProfAdamFerguson.jpg|Adam Ferguson1723-1816
Fil:Damilaville Etienne.PNG|Étienne Noël Damilaville1723-1768
Fil:D'Holbach.jpg|Paul Henri Thiry d'Holbach1723-1789
Fil:USSR stamp D.Kantemir 1973 4k.jpg|Dimitrie Cantemir1673-1723
Filosofiåret 1733

**Filosofiåret 1733** er en oversikt over hendelser, utgivelser og personer med tilknytning til filosofi i 1733.

## Hendelser
## Publikasjoner
*Isaac Watts - *Philosophical Essays*

## Fødsler
*24. mars - Joseph Priestley, engelsk naturfilosof og teolog (død 1804)

## Dødsfall

*21. januar - Bernard de Mandeville, nederlandsfødt engelsk filosof, politisk økonom, poet og satiriker (født 1670)
*16. august - Matthew Tindal, engelsk filosof (født 1656)


Fil:Priestley.jpg|Joseph Priestley(1733–1804)


## Referanser
Calypsostranda

**Calypsostranda** er en langstrakt og lav landmasse vest i helt Recherchefjorden, mellom Skilvika ved ***Renardodden*** i nord, Josephbukta ved ***Pocockodden*** i sør, og Renardbreen i vest, langt nord i Wedel Jarlsberg Land på Svalbard. Calypsostranda er om lag 8 x 2 km stor og når opp i 56 meters høyde, med morenemasser i sørøst. Stranda er værhardt plassert mot nordøst og har rullestein som gjør den relativt uegnet for å legge til med skip. 

Stranda og stedet har sitt navn etter det britiske marinefartøyet HMS «Calypso». Fartøyet tilhørte den britiske marinens Training Squadron som drev oppmåling i området i 1895. 

Calypsobyen ble anlagt her i perioden 1918–1919 av Northern Exploration Company (NEC), men det finnes også en rekke andre kulturminner på slettelandet. Kull kommer ut i dagen i strandkanten, men kullforekomstene var små og lagene var ikke mektige. Det var derimot vanskelig og å få kullet transportert ut og kulleventyret ble derfor kortvarig - driften ble nedlagt allerede i 1920.

I 1932 overtok den norske stat Calypsoby-anlegget, og det ble brukt som hovedfangststasjon i den norske pelsdyrfangstens Fangstfelt 4 (Calypsofeltet) i mellomkrigstiden. 

Anleggene og kulturminnene på Calypsostranda omfatter, regnet fra nordvest mot sørøst:
* En slakteplass fra hvalfangsttiden, 1600-tallet på Renardodden i nord
* En russisk pomor-hustuft fra 1800-tallet på Renardodden
* En hustuft fra norsk fangstperiode, og gravfelt, sør for Renardodden
* Calypsobyen, bestående av:
** Camp Jacobsen, «Michelsenhuset» eller «Strandhuset», oppført for kullskjerping av fangstmann Stenehjem fra Vardø i 1901, for Christian Michelsens bergverksekspedisjon., og senere overtatt av utrederen Johan Hagerup fra Tromsø.
** En telegrafbygning fra 1919 som aldri kom i drift, oppført av NEC.
** Et lagerbygg fra 1920, oppført av NEC.
** To våningshus, oppført av NEC
** Tre varehus, oppført av NEC
** En ren fangsthytte fra 1918 - Blomlis fangsthytte - oppført av fangstmannen B. Jacobsen.
* En hvalfangergrav ved Smithbekken sørøst for Calypsobyen.
* Tre innretninger etter henholdsvis norsk fangst og tidligere hvalfangst på Pocockodden i sørøst.

I tillegg er det noen spredte graver og fangstredskaper bevart omkring de nevnte anleggene.

## Referanser


## Eksterne lenker
* Norsk Polarinstitutts side om Calypsobyen.
* Calypsostrandas oppslag i *Stedsnavn på Svalbard*, Norsk polarinstitutt.
* Calypsobyens oppslag i *Stedsnavn på Svalbard*, Norsk polarinstitutt.
* Hvalfangst-slakteplass på Renardodden, beskrivelse i Riksantikvarens kulturminnesøk.
* Pomor-hustuft på Renardodden, beskrivelse i Riksantikvarens kulturminnesøk.
* Hustuft sør for Renardodden, beskrivelse i Riksantikvarens kulturminnesøk.
* Calypsobyens beskrivelse i Riksantikvarens kulturminnesøk.
* Hvalfangergrav, beskrivelse i Riksantikvarens kulturminnesøk.
Variasjoner og fuge over et tema av Händel

**Variasjoner og fuge over et tema av Händel**, op. 24, er et variasjonsverk for soloklaver skrevet av komponisten Johannes Brahms i 1861. Det består av 25 variasjoner (samt en avsluttende fuge) basert på en suite av Georg Friedrich Händel.

## Eksterne lenker
*